Det kom en ny oppgangstid for sildefisket i fjorden på slutten av 1800-tallet, og den varte frem til 1920-årene. Det sies at båtene til tider sto så tett at man kunne «gå tørrskodd over vågen». I 1914 ble det etablert en hermetikkfabrikk i bygda. Den gikk først under navnet Raakvaag Preserving Company, men byttet navn til Raakvaag Canning i 1923. 15. mars 1918 ble fabrikken listet på amerikanske «Enemy Trading List», da med stedsnavnet . Det ble eksportert foredlet sild til blant annet Tyskland. Fabrikken lå der hvor dagens utendørsamfi ligger, men på grunn av dårlig vanntilførsel ble fabrikken i 1930-årene flyttet til Saga på sørsiden av Sørfjorden. Fabrikken brant ned i 1939.